Anyanyelvápolók Szövetsége

Magyaróra-lapszámbemutató: Média
2024-03-19 18:00 - 20:00 (Europe/Budapest) | Józsa Judit Galéria, Városház utca 1., Budapest, 1052, Magyarország
A Magyaróra – a magyar nyelv és irodalom barátainak, tanárainak lapja VI. évfolyamát kezdi az Anyanyelvápolók Szövetsége gondozásában. Márciusi lapszámunk témája: Média. A média megkerülhetetlen része életünknek és a magyaróráknak is. Gyors változása az iskolát is folyamatos megújulásra készteti.
A lapszámot Fráter Zoltán irodalomtörténész, főszerkesztő ismerteti. Kerekasztal-beszélgetésünkön Bódi Zoltán nyelvész, médiakutató, a Magyarságkutató Intézet tudományos főmunkatársa, Hujber Szabolcs nyelvész, dalszövegíró, a Dívány vezető szerkesztője és Timár Borbála médiapedagógiai szakértő válaszol majd Baranyai Katalin irodalomtörténész, a Magyaróra szerkesztője kérdéseire. A házigazda: Józsa Judit művészettörténész, galériavezető és Blankó Miklós nyelvész, szerkesztő.
Az eseményen kedvezményes áron megvásárolható a Magyaróra aktuális lapszáma.
Szeretettel várjuk kedves szerzőinket és az érdeklődőket!
